《南山十二咏集古 其十一 杨林干》
明代·程敏政

偶因行乐到村前，地湿莎青雨后天。

日暮长堤更回首，绿杨花扑一溪烟。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。